จับตา KTB วิ่งคึก! โบรกเคาะเป้า 18.20 บ. หลังโชว์กำไร Q3 โต 67%
จับตา KTB วิ่งคึก! โชว์กำไรไตรมาส 3 โต 67% แตะ 8.5 พันล้าน โบรกแนะนำ “ทยอยซื้อ” ราคาเป้าหมาย 18.20 บาท
จับตา KTB วิ่งคึก! โชว์กำไรไตรมาส 3 โต 67% แตะ 8.5 พันล้าน โบรกแนะนำ “ทยอยซื้อ” ราคาเป้าหมาย 18.20 บาท
25 ต.ค. 2565

ธนาคารกรุงไทย จำกัด (มหาชน) หรือ KTB รายงานกําไรสุทธิไตรมาส 3/2565 อยู่ที่ 8.5 พันล้านบาท ใกล้เคียงกับที่ทางฝ่ายคาด โดยกําไรเพิ่มขึ้นถึง 67.2% เมื่อเทียบกับงวดเดียวกันของปีก่อน 5.05 พันล้านบาท โตเด่นที่สุดในกลุ่มถ้าเทียบจากงวดเดียวกันของปีก่อน โดยกําไรเพิ่มขึ้นเนื่องจากรายได้ดอกเบี้ยที่เพิ่มขึ้นตามการเพิ่มขึ้นของสินเชื่อ และรายได้ค่าธรรมเนียมก็เพิ่มขึ้นด้วย
ขณะที่การตั้งสํารองลดลงจากปีก่อนมาก และเพิ่มขึ้น 1.1% จากไตรมาสก่อน โดยถึงแม้ว่าทั้งรายได้ดอกเบี้ย และรายได้ที่ไม่ใช่ดอกเบี้ยเพิ่มขึ้น และการตั้งสำรองทรงตัว แต่การเพิ่มขึ้นของค่าใช้จ่ายทำให้กําไรเพิ่มขึ้นได้ไม่มาก
ขณะที่งวด 9 เดือนแรกมีกําไรสุทธิ 2.56 หมื่นล้านบาท เพิ่มขึ้น 53.7% จากงวดเดียวกันของปีก่อน 1.66 หมื่นล้านบาท โดยการลดระดับการตั้งสํารองลงมาตั้งแต่ไตรมาส 1/2565 เป็นสาเหตุสำคัญที่ทำให้กําไร 9 เดือนแรกของปี 2565 เพิ่มสูงขึ้นมาก นอกเหนือจากการเพิ่มขึ้นของรายได้ดอกเบี้ยที่เพิ่มขึ้นตํามกํารเพิ่มขึ้นของสินเชื่อ
ส่วนสินเชื่อของ KTB ในไตรมาส 3/2565 หดตัวลง 0.8% จากไตรมาสก่อน และทำให้เมื่อเทียบกับสิ้นปี 2564 สินเชื่อกลับไปหดตัว 0.6% จากต้นปีถึงปัจจุบันโดยสินเชื่อที่หดตัวลงในไตรมาสนี้มาจากทั้งสินเชื่อรายใหญ่ ลดลง 4.6% จากไตรมาสก่อน สินเชื่อภาครัฐ ลดลง 1.5% จากไตรมาสก่อน และสินเชื่อ SME ลดลง0.7% จากไตรมาสก่อน ในขณะที่สินเชื่อรํายย่อยยังเติบโตได้เพิ่มขึ้น 1.9% จากไตรมาสก่อน ส่วน NPL ยังทรงตัวอยู่ที่ระดับ 3.3%
อย่างไรก็ตามหลังจาก KTB รายงานผลประกอบการไตรมาส 3/2565 และงวด 9 เดือนแรกออกมายังคงแนะนำ “ทยอยซื้อ” ราคาเป้าหมาย 18.20 บาท
อนึ่งราคาหุ้นปิด ณ วันที่ 21 ตุลาคม 2565 อยู่ที่ระดับ 17.20 บาท ราคาไม่เปลี่ยนแปลง มูลค่าการซื้อขาย 296.776 ล้านบาท